# Tomás Pina Isla

Tomás Pina Isla (Ciudad Real, 14 d'octubre de 1987) és un futbolista professional castellà, que juga com a defensa central pel Reial Múrcia.

## Trajectòria esportiva
### Mallorca

Pina va néixer a Villarta de San Juan, Ciudad Real, Castella-la Manxa. Després d'acabar el seu desenvolupament futbolístic amb el CD Móstoles amateur, es va traslladar al RCD Mallorca l'estiu del 2008.
Tomás Pina, migcampista del filial mallorquí anava convocat amb el primer equip per primera vegada en el 20è compromís de Lliga BBVA de la temporada 2009/10. El Mallorca jugava el seu primer partit de la segona volta contra el Xerez i en el minut 81, Gregorio Manzano el deixava debutar, va entrar al terreny de joc per Bruno China. El migcampista aquesta temporada alterna primer i segon equip i és una de les promeses dels joves futbolistes del RCD Mallorca. Va passar la gran majoria de la seva primera temporada professional amb el filial mallorquinista, a la Segona Divisió B.

### Vila-real CF

El 5 de juliol del 2013 es va fer oficial el seu traspàs al Vila-real CF després del descens de categoria del RCD Mallorca. El jugador va firmar un contracte per cinc temporades amb l'equip groguet. Va marcar el seu primer gol amb el seu nou equip el 4 d'octubre, titular i marcant l'últim en la victòria a casa per 3-0 contra el Granada CF.
Pina va jugar molt habitualment durant els seus tres anys a l'Estadi El Madrigal amb el suport del tècnic Marcelino García Toral, ja fos com a titular o com a substitut. A la campanya 2015–16 va participar en 36 partits en totes les competicions, i el seu únic gol va ajudar a eliminar la SSC Nàpols de la Lliga Europa de la UEFA.

### Club Brugge KV i Alavés

L'estiu del 2016 es va fer oficial el seu fitxatge pel Brugge belga per uns 3 milions de €. El 7 d'agost de l'any següent, va tornar a Espanya i a primera divisió després d'acordar un contracte de cessió d'un any amb el Deportivo Alavés amb una clàusula de compra.
El 12 d'agost de 2018, Pina va signar un contracte permanent de tres anys amb el Glorioso.

### Henan

Pina es va unir al Henan F.C. de la Superlliga xinesa el 28 de juliol de 2022.

### Reial Murcia

Pina es va incorporar al Real Múrcia de la Primera Federación el 30 d'agost de 2023.

## Referències

* ↑ Quixano, Jordi «Tomás Pina: “Vivir del fútbol me parecía algo inalcanzable”» (en castellà). , 29-10-2021.
* ↑ http://www.rcdmallorca.es/principal_new.php?nombreModulo=fichaEmpleado2&idmenu=2&idsubmenu=18&idempleado=711&idtemporada=8&idplantilla=1 Arxivat 2012-03-28 a Wayback Machine.
* ↑ «El Xerez tira de Carlos Calvo y sorprende al Mallorca» (en castellà). , 31-01-2010.
* ↑ «El Villarreal ficha a Tomás Pina para las próximas cinco temporadas» (en castellà). Vila-real CF. Arxivat de l'original el 2013-08-08. [Consulta: 5 juliol 2013].
* ↑ «El Villarreal ficha a Tomás Pina por cinco temporadas» (en castellà). Marca. [Consulta: 5 juliol 2013].
* ↑ «3–0. Villarreal supera al Granada y se afianza en zona de Liga de Campeones» (en castellà). Liga BBVA, 04-10-2013. [Consulta: 9 gener 2014].
* ↑ «Pina marvel sends Villarreal past Napoli». UEFA, 25-02-2016. [Consulta: 11 maig 2022].
* ↑ «Tomás Pina se marcha al Brujas» (en castellà). Marca. [Consulta: 7 juliol 2016].
* ↑ «Princiepsakkoord: Tomas Pina naar Club Brugge» (en neerlandès). Club Brugge, 04-07-2016. [Consulta: 5 juliol 2016].
* ↑ «El Deportivo Alavés ficha al centrocampista Tomás Pina» (en castellà). Deportivo Alavés, 07-08-2017. [Consulta: 8 agost 2017].
* ↑ «Completada la documentación hoy, el Deportivo Alavés se hace con los servicios de Tomás Pina» (en castellà). Deportivo Alavés, 12-08-2018. [Consulta: 13 agost 2018].
* ↑ ; Rodríguez, Miguel Ángel «Tomás Pina firma por el Henan Songshan Longmen de La Liga China» (en castellà). , 28-07-2022.
* ↑ «El Real Murcia C.F., S.A.D. informa de la incorporación del centrocampista Tomás Pina» (en castellà). Real Murcia, 30-08-2023. Arxivat de l'original el 31 d’agost 2023. [Consulta: 8 setembre 2023].

## Enllaços externs

* Estadístiques a Soccerway
* Estadístiques a BDfutbol